Source: https://www.vero.fi/syventavat-vero-ohjeet/ohje-hakusivu/49038/verotettavan-tulon-laskeminen-henkil%C3%B6verotuksessa2/
Timestamp: 2020-07-10 04:17:15+00:00
Document Index: 4676693

Matched Legal Cases: ['kko ', '§ 1', 'kko ', 'kko ', 'kko ', 'kko ']

Verotettavan tulon laskeminen henkilöverotuksessa - vero.fi
14.2.2019 - 9.2.2020
A95/200/2018
Tässä ohjeessa käsitellään verotettavan ansiotulon laskemista kunnallisverotuksessa ja valtionverotuksessa sekä verotettavan pääomatulon laskemista. Ohjeessa käsitellään laskennassa huomioon otettavien tulonhankkimismenojen, puhtaasta ansiotulosta tehtävien vähennysten, viran puolesta tehtävien vähennysten sekä verosta tehtävien vähennysten edellytyksiä ja määriä.
Ohjeeseen on päivitetty työtulovähennyksen, eläketulovähennyksen, kunnallisverotuksen perusvähennyksen sekä asuntolainan korkojen vähennyskelpoiset määrät.
Tuloverolain (1535/1992, TVL) 29 §:n mukaan veronalaista tuloa ovat jäljempänä tuloverolaissa säädetyin rajoituksin verovelvollisen rahana tai rahanarvoisena etuutena saamat tulot. Luonnollisen henkilön ja kuolinpesän tulo jaetaan kahteen tulolajiin, joita ovat pääomatulo ja ansiotulo. TVL 30 §:n mukaan luonnolliselle henkilölle ja kuolinpesälle lasketaan erikseen verotettava ansiotulo ja verotettava pääomatulo.
Taulukko ansio- ja pääomatulojen verotuksen toimittamisesta.
2.1 Vähennysjärjestelmä
Tuloverolain vähennysjärjestelmässä ansiotuloihin kohdistuvat vähennykset tehdään korkomenoja lukuun ottamatta ansiotuloista. Tulon hankkimisesta ja säilyttämisestä johtuneiden menojen vähentämisen jälkeen saadaan puhdas ansiotulo, josta tehdään yleiset ja sosiaaliset vähennykset. Näitä ovat muun muassa eläketulovähennys, invalidivähennys, ansiotulovähennys ja perusvähennys.
Pääomatulot eivät vaikuta puhtaasta ansiotulosta tehtävien vähennysten, kuten eläketulovähennyksen ja perusvähennyksen määrään (katso kuitenkin veronmaksukyvyn alentumisvähennys).
tulonhankkimismenoihin eli luonnollisiin vähennyksiin (31, 93−95 a §)
puhtaasta ansiotulosta valtion- ja kunnallisverotuksessa tehtäviin vähennyksiin (96−98 a §)
Lisäksi TVL:n 125−127 e §:ssä ovat säännökset verosta tehtävistä vähennyksistä. Myös alijäämähyvitys vähennetään verosta (TVL 131−134 §).
2.2 Luonnolliset vähennykset
Tuloverolain 95 § 1 momentin 1 kohdan mukaan verovelvollinen saa vähentää palkkatulostaan tulonhankkimisvähennyksenä 750 euroa, kuitenkin enintään palkkatulon määrän. Tulonhankkimisvähennys tehdään viran puolesta.
2.3 Puhdas ansiotulo
Pakollinen eläkevakuutus on vakuutus, jonka vakuutettu tai työnantaja on velvollinen lain sitovan säännöksen tai työehtosopimuksen tai muun sellaisen nojalla ottamaan. Lakisääteinen eläkevakuutus on laajempi käsite. Se kattaa myös ehdoiltaan laissa säädellyt eläkevakuutukset, joiden ottaminen on vapaaehtoista. Pakollisten ja lakisääteisten vakuutusten lisäksi on olemassa yksilöllisiä vapaaehtoisia eläkevakuutuksia.
Eläkevakuutuksista kerrotaan tarkemmin Verohallinnon ohjeissa Työnantajan ottamat vapaaehtoiset eläkevakuutukset ja Pitkäaikaissäästämissopimuksen ja vapaaehtoisen yksilöllisen eläkevakuutuksen verotus.
Vähennyskelpoisia ovat myös lakisääteisestä eläkevakuutuksesta ja tällaiseen eläkkeeseen liittyvästä eläkesäätiössä tai eläkekassassa kollektiivisesti järjestetystä lisäeläketurvasta suoritetut vakuutusmaksut. Ennen vuotta 2017 vähennyskelpoisia olivat myös lakisääteiseen eläkevakuutukseen liittyvän rekisteröidyn lisäeläketurvan maksut. Tämä eläkejärjestely on päättynyt 31.12.2016.
Yksityisen liikkeen- ja ammatinharjoittajan samoin kuin maatalousyrittäjän pakolliset ja muut lakisääteiset eläkevakuutusmaksut ovat kokonaan vähennyskelpoisia. Maatalouden ja elinkeinotoiminnan tulosta voidaan vähentää vain pakolliset eläkevakuutusmaksut. Tuloverolain mukaan ansiotulosta voidaan vähentää pakollisten maksujen (joita ei ole vähennetty elinkeinotulosta) lisäksi myös muut lakisääteiset ja vapaaehtoiset maksut. Tapaturmavakuutusmaksuista myös vapaaehtoiset maksut ovat vähennyskelpoisia elinkeinotulosta. Maatalousyrittäjien vapaaehtoisista tapaturmavakuutusmaksuista on vähennyskelpoista vain MATA -vapaa-ajan tapaturmavakuutusten maksut.
Apurahansaaja voi olla apurahatyöskentelystään maatalousyrittäjän eläkelain mukaan vakuutettu. Apurahansaaja voi vähentää maksamansa eläkevakuutusmaksut TVL 96 §:n yleisäännöksen perusteella. Apurahansaajan MYEL-vakuutukseen liittyvän ryhmähenkivakuutuksen sekä tapaturmavakuutuksen (992/2008) maksut vähennetään TVL 96 §:n 5 momentin perusteella.
Maksut eivät ole vähennyskelpoisia siltä osin kuin niiden määrä ylittää työnantajan lisäeläketurvasta maksaman määrän. Vähennyskelpoisuuden edellytyksenä on lisäksi, että eläkettä aletaan maksaa vanhuuseläkkeenä aikaisintaan vakuutetun täytettyä tuloverolaissa säädetyn iän.
Vähennyksen myöntämistä yksinomaan sairauskulujen perusteella on käsitelty Verohallinnon yhtenäistämisohjeessa.
Jos perheessä on huollettavana kehitysvammainen alaikäinen lapsi ja perheen veronalaiset kokonaistulot ovat alle 29.000 euroa, veronmaksukyvyn alentumisvähennyksenä vähennetään 1.100 euroa. Jos tulot ovat 29.100 – 57.000 euroa, vähennys on 700 euroa. Jos tulot ovat yli 57.000 euroa, vähennystä ei myönnetä. Erityistilanteissa vähennys voi olla edellä mainittua suurempi.
Lahjoitusvähennyksestä säädetään TVL 98 a §:ssa. Säännös tuli voimaan 1.1.2016. Säännöksen mukaan luonnollinen henkilö tai kuolinpesä saa vähentää puhtaasta ansiotulostaan vähintään 850 euron ja enintään 500.000 euron suuruisen rahalahjoituksen, joka on tehty tiedettä tai taidetta edistävään tarkoitukseen Euroopan talousalueella olevalle julkista rahoitusta saavalle yliopistolle tai korkeakoululle taikka näiden yhteydessä olevalle yliopistorahastolle.
Oikeutta eläketulovähennykseen ei ole TVL 112 a §:n 3 momentin tarkoitus ja sanamuoto huomioiden, jos aikanaan maksettu työttömyyspäiväraha katsotaan taannehtivasti eläketuloksi siten, että eläkelaitokset maksavat taannehtivasti eläkkeen määrän aikaisemman veronalaisen työttömyyspäivärahan maksajalle (KHO 2011:71).
Täyden eläketulovähennyksen määrä lasketaan siten, että täyden kansaneläkkeen määrä kerrotaan ensiksi luvulla 3,867. Näin saadusta määrästä vähennetään progressiivisen tuloveroasteikon alimman verotettavan tulon määrä ja jäännös pyöristetään seuraavaan täyteen kymmenen euron määrään. Eläketulovähennys ei kuitenkaan voi olla eläketulon määrää suurempi. Jos verovelvollisen puhdas ansiotulo on suurempi kuin täyden eläketulovähennyksen määrä, eläketulovähennystä pienennetään 38 prosentilla määrästä, jolla puhdas ansiotulo ylittää täyden eläketulovähennyksen määrän.
Vuonna 2019 valtionverotuksen eläketulovähennyksen enimmäismäärä on 11.590 euroa.
Valtionverotuksessa ei myönnetä osittaistakaan eläketulovähennystä, jos verovelvollisen puhdas ansiotulo vuonna 2019 ylittää noin 42.090 euroa.
Esimerkki 1: Verovelvollisella on vuonna 2019 eläketuloa 18.000 euroa. Hänellä ei ole muita ansiotuloja, joten puhdas ansiotulo on 18.000 euroa. Eläketulovähennys lasketaan seuraavasti valtionverotuksessa: Puhtaasta ansiotulosta vähennetään eläketulovähennyksen enimmäismäärä 11.590 euroa (18.000 euroa – 11.590 euroa = 6.410 euroa). Tämä eläketulovähennyksen enimmäismäärän ylittävä osa 6.410 euroa kerrotaan 38 prosentilla, jolloin saadaan täyden eläketulovähennyksen pienenemäksi 2.435,80 euroa.
Valtionverotuksessa myönnettävä eläketulovähennys on tässä tapauksessa 9.154,20 euroa (11.590 – 2.435,80 euroa).
Täyden eläketulovähennyksen määrä lasketaan siten, että luvulla 1,395 kerrotun täyden kansaneläkkeen määrästä vähennetään 1.480 euroa ja jäännös pyöristetään seuraavaan täyteen kymmenen euron määrään. Eläketulovähennys ei kuitenkaan voi olla eläketulon määrää suurempi. Jos verovelvollisen puhdas ansiotulo ylittää täyden eläketulovähennyksen määrän, eläketulovähennystä pienennetään 51 prosentilla ylimenevän osan määrästä.
Vuonna 2019 kunnallisverotuksen eläketulovähennyksen enimmäismäärä on 9.050 euroa.
Kunnallisverotuksen eläketulovähennystä ei myönnetä osittaisenakaan, jos puhdas ansiotulo on vuonna 2019 ylittää noin 26.796 euroa.
Esimerkki 2: Verovelvollisella on vuonna 2019 eläketuloa 18.000 euroa. Hänellä ei ole muita ansiotuloja, joten puhdas ansiotulo on 18.000 euroa. Eläketulovähennys lasketaan seuraavasti kunnallisverotuksessa. Puhtaasta ansiotulosta vähennetään eläketulovähennyksen enimmäismäärä 9.050 euroa (18.000 euroa – 9.050 euroa = 8.950 euroa). Tämä eläketulovähennyksen enimmäismäärän ylittävä osa 8.950 euroa kerrotaan 51 prosentilla, jolloin saadaan täyden eläketulovähennyksen pienenemä 4.564,50 euroa.
Kunnallisverotuksessa myönnettävä eläketulovähennys on tässä tapauksessa 4.485,50 euroa (= 9.050 euroa – 4.564,50 euroa).
Tuloverolain 143 §:n 4 momentin mukaan verovelvollinen, jolla on vuonna 1975 voimassa olleiden säännösten mukaan ollut oikeus invalidivähennykseen alemman kuin 30 prosentin haitta-asteen perusteella, saa TVL:n mukaiset invalidivähennykset aikaisemmin verotuksessa todetun prosenttimäärän mukaisena silloinkin, kun haitta-asteen prosenttimäärä on pienempi kuin 30 prosenttia
opintorahavähennus 2.000 euroa, eli enintään opintorahan määrä
Palkkatulot 4.120 euroa, opintoraha 2.000 euroa ja luonnolliset vähennykset 750 euroa.
Puhdas ansiotulo on 5.370 euroa (4.120 + 2.000 - 750 euroa), joten opintorahavähennystä alennetaan puolella siitä määrästä, jolla puhtaat ansiotulot ylittävät opintorahavähennyksen täyden määrän.
Opintorahavähennys on 1.215 euroa eli 2.600 – (5.370 – 2.600) x 0,5 = 1.215.
Taulukko, jossa esitetään puhdas ansiotulo vähennysten jälkeen
17.600,00 euroa
matkakulut (–omavastuu 750 euroa)
– 1.760,00 euroa
– 750,00 euroa
15.840,00 euroa
Taulukko, jossa lasketaan ansotulovähennyksen määrä
(7.230 – 2.500) 2.412,30 euroa
(17.600 – 7.230) 2.903,60 euroa
Tuloverolain 106 §:ssä säädetään kunnallisverotuksen perusvähennyksestä. Jos verovelvollisen luonnollisen henkilön puhdas ansiotulo edellä mainittujen vähennysten jälkeen ei ole 3.305 euron määrää suurempi, on siitä vähennettävä tämän tulon määrä. Jos puhtaan ansiotulon määrä mainittujen vähennysten jälkeen ylittää täyden perusvähennyksen määrän, vähennystä pienennetään 18 prosentilla yli menevän tulon määrästä.
Vuonna 2019 kunnallisverotuksen perusvähennystä ei myönnetä osittaisenakaan, jos verovelvollisen puhtaan ansiotulon määrä edellä mainittujen vähennysten jälkeen on yli 21.700 euroa.
Esimerkki 9: Eläke on 18.000 euroa ja kunnallisverotuksen eläketulovähennys 4.485,50 euroa vuonna 2019.
Ennen perusvähennystä tehdään kaikki muut vähennykset; tässä esimerkissä eläketulovähennys. Eläketulovähennyksen jälkeen ansiotulon määrä (18.000,00 euroa – 4.485,50 euroa = 13.514,50 euroa) ylittää perusvähennyksen enimmäismäärän 3.305 euroa. Ylimenevän tulon osalta vähennystä pienennetään 18 prosentilla. Vähennystä pienennetään 1.837,71 euroa (18 % x (13.514,50 euroa – 3.305 euroa)).
Myönnettävän perusvähennyksen määrä on siten 1.467,29 euroa (3.305 euroa – 1.837,71 euroa).
Pääomatulosta tehtävistä vähennyksistä säädetään TVL 54 – 60 §:ssä. Verovelvollisella on oikeus vähentää pääomatuloista niiden hankkimisesta tai säilyttämisestä johtuneet menot TVL 54 §:n nojalla. Näiden luonnollisten vähennysten vähentämisen jälkeen saadaan puhdas pääomatulo.
Verovuoden pääomatulo saadaan, kun puhtaasta pääomatulosta vähennetään luovutusvoitoista vähentämättä jäänyt luovutustappio, TVL 59 §:ssä tarkoitetut elinkeino- ja maataloustulolähteen verovuoden tappio, verotusyhtymän maatalouden verovuoden tappio, korot sekä vapaaehtoisen yksilöllisen eläkevakuutuksen ja pitkäaikaissäästämissopimuksen maksut.
Tuloverolain 58 §:n mukaan verovelvollisella on oikeus vähentää pääomatuloistaan velkojensa korot, jos velka on tulonhankkimisvelka. Asuntovelan koroista verovelvollisella on oikeus vähentää pääomatuloistaan vain osa (TVL 58 b §:n mukaan 25 prosenttia vuodesta 2019 alkaen). Korot vähennetään siten, että ensin vähennetään asunto- ja tulonhankkimisvelan korot. Ne ovat vähennysjärjestyksen suhteen keskenään samassa asemassa. Tämän jälkeen vähennetään ensiasunnon hankintaan otetun asuntovelan korot.
Pääomatulolajin alijäämää vahvistettaessa ei oteta huomioon TVL 50 §:n tarkoittamaa omaisuuden luovutustappiota.
Esimerkki 10: A on yksinhuoltaja ja hänellä on yksi alaikäinen lapsi. A:n vuokratulot ovat 5.000 euroa. Hänellä on asuntolainan korkoja 6.000 euroa ja tulonhankkimisvelan korkoja 4.000 euroa. Asuntolainan koroista on vuonna 2019 vähennyskelpoista 25 % eli 1.500 euroa.
Taulukko alijäämän laskemisesta
+ Vuokratulot 5.000 euroa Palkkatulot 30.000 euroa
- Asuntolainan korot 1.500 euroa
- Tulonhankkimislainan korot 4.000 euroa
Alijäämä 500 euroa
30 % 500 eurosta = 150 euroa
Enintään 1.400 euroa
Lapsikorotus +400 euroa
Yhteensä 1.800 euroa
Ansiotulosta määrätyt verot 12.000 euroa
- Alijäämähyvitys 150 euroa
Maksuunpantava vero 11.850 euroa
Esimerkki 11: Puolisolla A on tulonhankkimisvelan korkoja 8.000 euroa ja puolisolla B asuntolainan korkoja 2.800 euroa. Kummallakaan puolisolla ei ole pääomatuloja. Puolisoilla ei ole lapsia. Asuntolainan koroista vuonna 2019 vähennyskelpoista on 25 prosenttia eli 700 euroa.
Taulukko puolisoiden alijäämähyvityksen laskemisesta
Vähennyskelpoiset korot 8.000 euroa 700 euroa
Alijäämähyvitys (30%) 2.400 euroa 210 euroa
Alijäämähyvityksen enimmäismäärä 1.400 euroa 1.400 euroa
Jää käyttämättä 0 euroa 1.190 euroa
A:n korotettu enimmäismäärä 2.590 euroa
A:n alijäämähyvitys 2.590 euroa
A:n alijäämähyvitys 2.590 euroa ylittää hänen alijäämähyvityksensä enimmäismäärän 1.400 euroa. B:n alijäämähyvitys 210 euroa alittaa hänen alijäämähyvityksensä enimmäismäärän 1.400 euroa. Tämän vuoksi A:n alijäämähyvityksen enimmäismäärää korotetaan B:n käyttämättä jääneen alijäämähyvityksen enimmäismäärällä 1.400 euroa - 210 euroa = 1.190 euroa.
Vaikka B:llä ei olisi ansiotuloista määrättyjä veroja ja hän vaatisi oman alijäämähyvityksensä vähennettäväksi A:n verosta, siirretään A:lle B:n käyttämättömänä enimmäismääränä sama määrä eli 1.190 euroa.
Muu osa vähennetään valtiolle suoritettavasta tuloverosta, kunnallisverosta, vakuutetun sairausvakuutusmaksusta ja kirkollisverosta. Hyvitys jaetaan tällöin vähennettäväksi eri veroista näiden verojen määrän suhteessa TVL 132 §:n mukaan tehdyn vähennyksen jälkeen (TVL 133 §).
Esimerkkitaulukko alijäämähyvitysten vähentämisestä
- Asuntolainan korot 3.000 euroa
- Tulonhankkimisvelan korot 4.000 euroa
Pääomatulolajin tappio lasketaan seuraava
Esimerkkitaulukko pääomatulolajin tappion laskennasta
– Tulonhankkimisvelan korot 17.000 euroa
– Alijäämähyvitys 1.400 euroa
Pääomatulolajin tappio lasketaan vähentämällä alijäämästä 100/30 x verosta vähennetty alijäämähyvitys: 17.000 euroa – (100/30 x 770 euroa) = 14.433 euroa.
Luonnollisen henkilön ja kuolinpesän on suoritettava valtiolle tuloveroa verotettavasta ansiotulostaan progressiivisen tuloveroasteikon perusteella ja verotettavasta pääomatulostaan tuloveroprosentin mukaan. Luonnollisen henkilön on eläketulostaan suoritettava valtiolle lisäksi eläketulon lisäveroa 5,85 prosenttia siltä osin kuin eläketulo vähennettynä eläketulovähennyksen määrällä ylittää 47.000 euroa.
Pääomatulosta suoritetaan tuloveroa 30 prosenttia (pääomatulon tuloveroprosentti). Siltä osin kuin verovelvollisen verotettavan pääomatulon määrä ylittää 30.000 euroa, pääomatulosta suoritetaan veroa 34 prosenttia.
Vähennys on 12,2 prosenttia edellä tarkoitettujen tulojen 2.500 euroa ylittävältä osalta. Vähennyksen enimmäismäärä on kuitenkin 1.630 euroa (1.540 euroa vuonna 2018). Verovelvollisen puhtaan ansiotulon ylittäessä 33.000 euroa vähennyksen määrä pienenee 1,72 %:lla (1,65 % vuonna 2018) puhtaan ansiotulon 33.000 euroa ylittävältä osalta.
Esimerkki 14: Palkkatulo on 45.000 euroa, matkakulut omavastuun jälkeen 1.740 euroa ja tulonhankkimisvähennys 750 euroa, joten puhdas ansiotulo on 42.510 euroa.
Työtulovähennyksen määrä: 12,2 % x (45.000 euroa – 2.500 euroa) = 5.185 euroa. Vähennyksen enimmäismäärä on kuitenkin 1.630 euroa.
Koska puhtaan ansiotulon määrä ylittää 33.000 euroa, vähennyksen määrää pienennetään 1,72 prosentilla siltä osin kuin puhdas ansiotulo ylittää 33.000 euroa. Vähennystä pienennetään 1,72 % x (42.510 euroa – 33.000 euroa) = 163,57 euroa.
Myönnettävän työtulovähennyksen määrä on 1.630 euroa – 163,57 euroa = 1.466,43 euroa.
Vähennyksen saaminen edellyttää, että verovelvollisen puhdas ansiotulo ei vuonna 2019 ylitä noin 127.800 euroa.
Vähennys myönnetään vain alaikäiselle lapselle maksetun elatusavun perusteella. Alaikäisellä lapsella tarkoitetaan tuloverolaissa lasta, joka on verovuoden alussa (1.1.) alle 17-vuotias. Esimerkiksi vuodelta 2019 toimitettavassa verotuksessa alaikäisiä ovat vuosina 2002 – 2019 syntyneet lapset.
Lapsivähennyksestä säädetään TVL 126 a §:ssä. Säännös oli väliaikaisesti voimassa verovuosina 2015−2017. Säännöksen mukaan verovelvollisen, jolla on verovuoden päättyessä huollettavanaan alaikäinen lapsi, verosta vähennetään lapsivähennys.
Opintolainavähennystä käsitellään Verohallinnon ohjeessa Opintolainavähennys.